**ELŐTERJESZTÉS**

**A Gazdasági és Városstratégiai Bizottság 2017. február 27-i ülésére**

**A KLIK Szombathelyi Tankerület támogatási kérelme a Bercsényi Miklós Általános Iskola rendezvényéhez**

A Bercsényi Miklós Általános Iskola a 2016/2017-os tanévben immár 11. alkalommal bonyolítja le a „Nem bántja a szemét a szemét?” elnevezésű környezetvédelmi vetélkedőt. Célközönségük a városi és városkörnyéki általános iskolás korosztály.

A KLIK Szombathelyi Tankerület a Bercsényi Miklós Általános Iskola által szervezendő vetélkedőhöz ezúton kéri a Tisztelt Bizottság anyagi támogatását. Az igényelt támogatás összege **100.000,- Ft**, az önrész összege 10.000,- Ft.

A kérelem mellékletét képező költségvetés alapján ezen összeget a vetélkedőn részvevő tanulók jutalmazására (könyvek, számítástechnikai eszközök, ajándéktárgyak) és a vetélkedő anyag-, eszköz szükségletére (meghívó, plakát, oklevél, íróeszközök, a feladatokhoz szükséges kellékek) kívánják felhasználni.

A tavalyi évben az 50/2016.(II.22.) sz. GVB határozat értelmében a KLIK Szombathelyi Tankerület 100.000,- Ft támogatásban részesült a Bercsényi Általános Iskola vetélkedőjének lebonyolításához, melyről határidőben elszámolt.

Jelen előterjesztésnek pénzügyi kihatása **100.000,- Ft** az Önkormányzat költségvetéséről szóló önkormányzati rendelet „Környezetvédelmi kiadások” előirányzata terhére, azzal a kikötéssel, hogy a támogatás csak elfogadott és kihirdetett költségvetési rendelet esetén adható.

Kérem a Tisztelt Bizottságot, hogy a napirendet megtárgyalni, valamint döntését meghozni szíveskedjék.

Szombathely, 2017. február 16.

/: Lakézi Gábor :/

osztályvezető

**Határozati javaslat**

**…./2017.(II.27.) GVB sz. határozat**

A Gazdasági és VárosstratégiaiBizottság megtárgyalta a KLIK Szombathelyi Tankerület támogatási kérelmét a Bercsényi Miklós Általános Iskola rendezvényéhez és

1. **változat:** - a KLIK Szombathelyi Tankerület részére a „Nem bántja a szemét a szemét?” elnevezésű környezetvédelmi vetélkedő Bercsényi Miklós Általános Iskola általi lebonyolításához (a részvevő tanulók jutalmazásához, a vetélkedő anyagszükségletéhez, kizárólag könyvek, számítástechnikai eszközök, meghívó, plakát, oklevél, íróeszközök beszerzéséhez) ...........**,- Ft támogatást biztosít** az Önkormányzat költségvetéséről szóló önkormányzati rendelet „Környezetvédelmi kiadások” előirányzata terhére, azzal a kikötéssel, hogy a támogatás csak elfogadott és kihirdetett költségvetési rendelet esetén adható át.

A támogatási összeg a kérelemben megjelölt jogcímeken kívüli egyéb kiadások (pl. élelmiszer) fedezeteként nem használható fel!

1. **változat**: - a KLIK Szombathelyi Tankerület részére a „Nem bántja a szemét a szemét?” elnevezésű környezetvédelmi vetélkedő Bercsényi Miklós Általános Iskola általi lebonyolításához pénzügyi **támogatást nem áll módjában biztosítani**.

(*A Bizottság a fenti határozatot az Önkormányzat SZMSZ-ének 54. § (5) pont 10. alpontjában kapott felhatalmazása, valamint feltételesen az önkormányzat költségvetéséről szóló rendeletben meghatározott Környezetvédelmi kiadások sor előirányzat terhére hozta meg.)*

**Felelős**: Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője

**Határidő**: a 2017. évi költségvetési rendelet elfogadását követő hónap 30. napja